open-index/open-wikipedia-markdown huggingface dataset:
Mangasina

**Mangasina** ta un lugá of espasio unda bo ta deposita producto di bienes. Nan ta uz'e pa fabricado, importado, exportado, negoshante, transportista, cliente etc.
Hopi biaha esakinan ta parti den localidad. Nan ta administra e productonan na unda e ta keda y cantidad.

Na idioma papiamentu ta yam'e mangasina, hulandes ta magazijn/ warenhuis, Ingles ta warehouse, spaño ta almacén y portugues ta armazém/ magazine.
Etimologia

**Etimologia** ta e ciencia cu ta studia origen di palabra, nan historia, y manera cu nan forma y nificacion a evolua den tempo.

E palabra etimologia mes tin su raíz den Latin etymologĭa, ku a bini for di Griego antiguo ἐτυμολογία (etumología), componi di ἔτυμον (étumon), cu ta nifica ‘berdad’ òf ‘real’, i -λογία (-logía), ku ta nifica ‘estudio di’.

Etimologia ta wak kon palabra ta nasé, kon nan forma di skirbi y pronunciacion ta cambia den curso di e idioma, y kon su nificacion por amplia, restringí òf transformá. E por mustra tambe kon diferente idioma ta relashoná entre nan mes atraves di palabra fia, evolucion linguistico, of contacto cultural.

E estudio di etimologia por yuda pa compronde miho e historia di un idioma y e cultura di su papiadonan. E ta un area di estudio cu ta importante den linguistica, filologia y historia.

## Mira tambe
* Linguistica
* Filologia

## Referensia
* Harper, Douglas. *Online Etymology Dictionary*. www.etymonline.com.
* Crystal, David (2008). *A Dictionary of Linguistics and Phonetics*. Wiley-Blackwell.
Ruso

**Ruso** (русский язык), AFI: , ta un idioma Indo-Europeo. E ta un idioma oficial na Rusia, Belarus, Kazachstan, Kyrgyzstan, Uzbekistan, Abkhazia, Sur Osetia y Transnistia. E ta un di e seis idioma oficial di e organisacion Nacionnan Uni.

## Dialectonan

**[[Dialecto]]nan di nort**
1. Dialecto di Arkhangelsk
2. Dialecto di Olonets
3. Dialecto di Novgorod
4. Dialecto di Viatka
5. Dialecto di Vladimir
**Dialectonan sentral**
6. Dialecto di Moskou
7. Dialecto di Tver
**Dialectonan di sur**
8. Dialecto Orel (di Don)
9. Dialecto di Ryazan
10. Dialecto Tula
11. Dialecto di Smolensk
**Otro**
12. Dialecto Ruso di nort ku influencia Belaruso
13. Dialectonan di e estepenan y di Ucrania oriental
14. Dialecto di e estepenan Ucraniano ku influencia Ruso

## E alfabet Ruso

E idioma Ruso ta skirbi ku esaki version moderno di alfabet sirilico, ku ta uza 33 letra.

Vocalnan: А, Е, Ё, И, Й, О, У, Ы, Э, Ю, Я.

Consonantenan: Б, В, Г, Д, Ж, З, К, Л, М, Н, О, П, Р, С, Т, Ф, Х, Ц, Ч, Ш ,Щ, Ъ, Ь

## Gramatica
Manera Latin y otro idioma rond mundo, ta uza un sort'i sistema den sustantivo, adhetivo y pronomber. E sistema aki ta un set di palabra unda nanta caba c'e proposito di e frase. Esey kemen cu e tin mas flexibilidad den e ordo di palabra. Den caso nominativo ta uza pa mustra cu un palabra ta e suheto di e frase. Den caso genetivo ta mustra propiedad. Den caso acusativo ta obheto directo. Esun di caso dativo ta obheto indirecto (algo cu ta wordo haci "na" algo).

### Genero y number
Den idioma Ruso tin tres genero: masculino, femenino y neutral. Esun di masculino ta caba mas tanto cu consonante, e sustantivo neutral en general ta caba cu -ая of -яя, y nomber femenino ta caba cu -ый of -ий. Den plural ta actua tambe como di cuater genero. Ora ta bira plural, no ta duna muchu atencion, con tal cu e sistema ta concerni.

### Adhetivo
Den idioma Ruso e adhetivo, cu ta describe algo, meste bay segun e palabra cu ta describi e genero y number. Den nominativo, e adhetivo cu ta describi e palabra femenino en general ta caba cu -ая of -яя.
Loke ta describi palabra masculino en general ta caba cu -ый of -ий y loke ta describi palabra neutral en general ta caba cu -ое of -ее. Loke ta den plural en general e ta caba cu -ые or -ие. Nan ta cambia dependiendo di e frase/caso.

## Link externo
* Wikipedia na Ruso
* Cursonan di vocabulario Ruso
D.f.m.

**'Den feliz memoria**', abreviá *d.f.m.*, ta un dicho na Papiamento cu ta uza pa recorda e memoria di e difunto. Esaki tin su equivalente den e dicho Latin *Requiescat in pace* (R.I.P.) cu ta un texto masha uza riba piedra di graf. Idioma Papiamento ta uza d.f.m. y no 'q.e.p.d.' (*[[Spaño]]*:que en paz descanse). Segun Comision di Ortografia di Aruba na un bon Papiamento ta uza d.f.m.

Na otro idioma ta uza:
 
* D.E.P. (descanse en paz)

* E.P.D. (en paz descanse)

* Q.E.P.D. (que en paz descanse) Na Argentina, Colombia, Chile, Peru, Uruguay y Venezuela ta uza mas esakinan comparando cu e otronan.

* R.I.P. (rest in peace) = Requiescat in pace (singular) of Requiescant in pace (plural)
Latin

**Latin** ta un idioma morto cu tabata e lenga oficial di Imperio Romano y cu awe dia ta keda principalmente den un funcion liturgico y academico. Den iglesia catolico romano, Latin ainda ta idioma ceremonial pa misa. Aunke e cantidad di hendenan cu ta papia e idioma ta escaso, den hopi pais ainda tin estudio y gruponan cu ta siña y investiga Latin.
Latin ta e lenga materno di tur idioma Romano moderno y ta e idioma oficial na Vaticano.

## Uzo den ciencia y variantenan

Nan ta uza Latin tambe ora di describi un specie nobo, por ehempel, un tipo di mata of bestia. Pa e rason aki, mata y bestia ta wordo normalmente indentifica, den scritura cientifico, door di duna un nomber Latin of nomber moderno acerca. E termino Latin tin e nificacion precies y un definicion corespondente. Hopi palabra cientifico ta Latin of ta deriva di algun palabra Latin.

Tradicionalmente tawatin dos variante principal di Latin: Latin Clasico y Latin Vulgar. Latin Clasico tawata e variante literatario standard uza pa e Romanonan y hende di Misa Catolico Romano y siña pa masha hopi studiante rond mundo. Latin Vulgar tawata net pa robes, e tawata e variante papia mas comun, uza pa e Romanonan.

Latin tawata e lenga mas importante na Europa den Edad Medio. Nan tawata duna les na scol Europeo y tur universidad tawata uza Latin como idioma di instruccion. Latin a cunsa perde su balor den Reformacion Protestant, ma toch ainda nan tawata uz'e door autor di ciencia di buki y enciclopedia. Te rond di aña 1900 hopi universidad a acepta tesis por escrito na Latin.

Tin idioma cu nos ta papia awendia a bin di e lenga Latin. Esakinan nos ta yama idioma Romance. E cinco lenga principal Romance ta Frances, Italiano, Rumano, Portugues y Spaño. Otro lenga Indo-Europeo ta relaciona cu Latin. 
E idioma Romano t'asina cerca di otro cu ta posibel pa compronde otro na un cierto nivel. Por ehempel, e papiadonan di Portugues por compronde Spaño. Por bisa cu idioma Romance ta un dialecto moderno di Latin.

## Structura basico y gramatica

### Skirbimento

Ora di skirbi nan tawata uza plachi di wax. Nan tawatin poco espacio, anto nan tawata skirbi palabra pega (no tawatin espacio bashi entre e palabranan). Tin biaha nan tawata uza papyrus, pero e tawata masha caro. Signo di lesa y letter chikito ta invencion moderno. 

E siguiente ta e introduccion di e Metamorfosis di Ovid; ta describi tempo di Siglo di Oro.

*Traduccion na Papiamento*

"Esaki tawata tempo di Siglo di Oro cu sin coaccion, sin ley, di manera spontaneo nutri di e bon y di e berdad. No tawatin miedo of castigo: no tawatin palabra malo pa lesa, corehi y brons, sin temor di multitud di splicante dilanti e hues, nan tawata biba cu siguridad, sin proteccion. Niun palo di Pinus a cay ne sero cu a cab'i yega e biento cu ta supla pa biaha pa otro tera: e ser humano tawata conoce solamente su mesun cantonan. No tawatin buraco diep rond di ciudad, sin trompet di guera, sin cacho di spiral, sin esapada y helm. Sin e uzo di e ehercitonan, e hende ta pasa su bida na paz y seguridad suave".
Nel Oduber

**Nelson Orlando (Nel) Oduber** (☆ 7 di februari 1947 na San Nicolas) ta un ex-politico Arubano. E tawata Prome Ministro di Aruba; pa prome bes na 1989 te 1994, ora su partido a perde, pa despues bolbe bira prome ministro riba dia 30 di october 2001 te 30 di october 2009. Di 1986 te 2011 e tawata lider di e partido Movimiento Electoral di Pueblo, partido geel (MEP).

## Biografia
Oduber a nace dia 7 di februari 1947 na Lago Hospital na San Nicolas como yiu di Urbano Oduber y Carmen Felepina Croes. El a lanta den bario di Siribana den un hogar catolico. E tabata forma parti di e famia grandi consistiendo di nuebe yiu homber y cuater yiu muhe. Tragedia a yega na e famia di 15 persona ora su tata, kende tabata trahando pa W.E.B na e momento ey, a wordo dal pa un voltahe halto di electricidad y a ricibi kemaduranan severo na su curpa, y a fayece dia 14 di januari 1964, lagando su esposa y 13 yiu atras. Oduber tabatin 16 aña di edad na e momento cu su tata a muri.

Despues di caba scol basico na Colegio San Hose, Oduber a bay Colegio San Antonio na Santa Cruz, unda el a gradua pa MULO na aña 1965. E tabata un studiante discipliná i semper tabata caba su trabou na tempu. Despues di a termina MULO, Oduber a purba di haya un beca pa asina e por a studia den exterior, pero na final no a haya esaki. Despues ku el a keda desapuntá ku e beca, el a lanta interes di Dr. Gustavo Oduber, kende na e momentu ey tabata diputado di e teritorio insular di Aruba y a ofrece Oduber un trabou na landsontvanger. Na 1967, Oduber a haña e oportunidat pa bay Hulanda cu un asignacion di estudio. Na 1970 el a termina su estudio di Administracion Publico na e Bestuursacademie Brabant na Tilburg y na 1972 el a termina su estudio di Ciencia Constitucional. Na 1973 el a gradua na Universidad di Utrecht cu un master den enseñansa general.

Oduber ta casa cu Glenda Croes y hunto nan tin tres yiu homber, Glenson, Nelson Jr y Danguillaume, kende ta activo como politico pa partido MEP desde 2013.

## Carera politico
Oduber a drenta politica como miembro di partido MEP na 1975. Na 1986 el a bira lider di e partido y a gana eleccion na 1989. Oduber a sigui Henny Eman como minister president di Aruba na 1989. Siguiendo Eman, Oduber tabata e di dos persona pa tene e posicion di prome ministro di pais Aruba, desde Status aparte di Aruba. Na 1994 AVP a gana eleccion despues di caida di gabinete-Oduber II. Na 2001 MEP a gana eleccion atrobe cu Oduber como lider. Oduber tabata premier te cu 2009, ora AVP a gana eleccion bou di liderazgo di ruman di su predecesor, Mike Eman. 

Oduber tabata bou di spotlight di politica internacional ya cu e caso di Natalee Holloway a sosode durante su tempo como prome minister, tambe cargando e cartera di Minister di Justicia  . 

## Honor
Pa su merito como gobernante el a wordo condecora como Cabayero (*Ridder*) den Orden di Leon Hulandes na 1995 y na 2019 gobierno di Aruba a cambia nomber di Sasakiweg pa Avenida Nelson Orlando Oduber..

## Link externo
* Partido MEP
Hungamento di sam

**Hungamento di sam** of simplemente **sam** ta un sistema di microfinanzas masha popular na Aruba y Corsou. Na Corsou e ta conoci bou di e nomber 'kalbas', deriva di e calbas cu tabata wordo uza antes pa warda cen. Sam ta un sistema rotativo di spaar, cu ta encera cu un grupo di hende ta paga un placa fiho periodicamente y cada biaha un di e miembronan di e grupo ta na turno pa cobra e suma completo. Esun cu ta na cabes di e sam ta haya pago pa esaki. 

En general hungament'i sam ta hung'e den un circulo cera, manera team di trabou of grupo di famia. Miembronan di e grupo cu ta ricibi un reparticion for di trempan ta ricibi un "fiansa" efectivamente. Nan ta cobra un suma di placa mas grandi adelanta y ta “paga bek” segun cu nan ta haci contribucionnan bay dilanti. Miembronan cu ta ricibi e montante completo na final di un rotacion efectivamente a bin ta “spaar” su contribucionnan loke a conduci na e pago. Pa participa e miembro di grupo mester ta dispuesto pa no falta di paga ora ta su turno. Tin cuater tipo di sam: sam di dia, sam di siman, sam di kinsena (cada 15 dia) y sam di luna. Esaki ta mas un custumber pa e taxista y chauffeur di bus cu gusta hunga esaki.

Antes e tawata un sistema pa spaar placa, mas tanto pa hende pober cu tawatin mester di haci nan cos, p.e. pa mantencion di cas. Awendia bo por hacie na un manera mas moderno, via corporativo di credito (credit union) y banco.

## Uzo rond mundo
E concepto di un areglo informal rotativo di club di spar ta wordo uza rond mundo y e tin mas cu 200 diferente nomber cu ta varia di pais pa pais. No tur sistema ta inclui pago adicional pa e cabesante o organisador. E nomber 'susu', tambe 'sou-sou', 'osusu' of 'asue', ta wordo uza na Africa (specialmente West Africa) y den Caribe. E ta conoci tambe como 'partner' na Jamaica, 'san' na Republica Dominicano, y 'njangi' na Cameroon. E version na Latino America ta hiba e nomber 'tanda'.
Gary Coleman

**Gary Wayne Coleman** (☆ 8 di februari 1968 na Zion, Illinois - † 28 di mei 2010 na Provo, Utah) tawata un actor Mericano.

E tawatin semper problema di riñon causando e nefritis. E ta un destruccion di autoinmunidad di e riñon. E malesa aki a stop su crecemento den un edad masha jong. E tawata 4 pia y 8 inch, dus 1.4 meter. Su haltura tawata masha notabel pa varios hende. El a ricibi dos transplantacion di riñon na aña 1973 y 1984. Anto tur dia e mester tawatin dialisis. E tawata masha famoso pa e rol cu el a hunga como Arnold Jackson den e serie di television *Diff'rent Strokes*. El a muri di un atake celebral na su cas.

## Pelicula

## Trabou den television
* *Fresh Prince of Bel-Air*  (artista invita) (como Arnold Jackson, cu Conrad Bain como Phillip Drummond) 
* *Good Times* (1977 guest)
* *Different Strokes* (1978–1986)
* *The Kid from Left Field* (1979)
* *Scout's Honor* (1980)
* *Buck Rogers in the 25th Century* (episodio "The Cosmic Wizz-Kid", tambe tin un cameo den par di episodio) 
* *The Kid with the Broken Halo* (1982)
* *The Gary Coleman Show* (1982) (cancela despues di par di luna) (haci e bos)
* *The Kid with the 200 I.Q.* (1983)
* *The Fantastic World of D.C. Collins* (1984)
* *Playing with Fire* (1985)
* *Like Father, Like Santa* (1998)
* *The Simpsons*, "Grift of the Magi" (1999)
* *The Drew Carey Show*, "What's Wrong with this Midget? IV" (2001)
* *Drake and Josh* (invitado)
* *A Carol Christmas* (2003)
* *My Wife and Kids* (guest)
* *The Jamie Foxx Show* (guest) Cupid

## Link externo
* CNN's take on Coleman's 2003 candidacy for the governorship of California
* Special Comic-Con Appearance
* Gary Coleman: 1968–2010 potret saca door di *The Washington Post*
Kairo

**Kairo** (árabe: القاهرة *Al-Qāhira*) ta kapital i siudat mas grandi di Egipto. E siudat tin 12 mion habitante, mientras e zona metropolitano tin 20 mion habitante. E ta e siudat mas grandi di Afrika i Medio Oriente i ta un di e siudatnan mas grandi na mundu.
Alicia Keys

**Alicia Augello Cook**, miho conoci como **Alica Keys** (n. 25 di januari 1981 na New York) ta un cantante y compositor Mericano di R&B y soul. 

Su mayornan a separa for di otro tempo cu e tawatin dos aña, dus el biba hunto cu su mama na Manhattan, New York.
Swizz Beatz

**Kasseem Dean** (New York City, 13 di september 1978), miho conoci como **Swizz Beatz**, ta un rapper, producer di hiphop, diskjockey, producer musikal i empresario di Merca. Grady Spivey y rapper Cassidy a yuda lansa su label bao nomber "Full Surface Records".

Na 2010 Dean a casa cu Alicia Keys y hunto nan tin dos yui.

## Discografia
### Álbum di studio
* 2007 - *One Man Band Man*
* 2010 - *Life After the Party*

### Coleccion
* 2002 - *Presents G.H.E.T.T.O. Stories*
Ok

**OK** ta un palabra cu ta bin di idioma Ingles. Ta uza pa algo ta bon of corecto. Por wordo uza pa reemplasa e palabra 'si'. E tambe ta dos letter pa abreviacion di e ciudad Oklahoma na Merca. Segun cientifico ta bisa cu e palabra 'ok' ta bin di un abreviacion di un manera masha pret mes di "Ol Korrect" (All correct).
Den Griego bo ta hay'e pa "Ola Kala", cu kemen "tur cos bon" cu ta origina di Griego Antiguo. Tin ta bisa cu e palabra aki ta bini di e guera. Ora niun solda ta wordo mata, nan lo a uza 'O Kills' (OK), mision perfecto.

* Na Hulandes ta uza esaki pa 'oké'.
* Na Ingles ta uza 'ok' of 'okay'
* Na Papiamento/papiamentu ta uza 'ok'.

En general por uza e posibilidadnan ey pa afirmacion.
Orville y Wilbur Wright

E rumannan merikano, **Wilbur Wright** (☆ 16 di aprel 1867 na Millville – † 30 di mei 1912 na Dayton) i **Orville Wright** (☆ 19 di ougùstùs 1871 na Dayton – † 30 di yanüari 1948 na Dayton) tabata dos pionero den historia di aviashon.

Dia 25 di sèptèmber 1903 Wilbur y Orville Wright a bai e pueblo chikito Kitty Hawk. Nan tabatin masha pura, paso nan tabata ke pa nan tabata promé hende ku por bula di berdat. Nan a traha un aparato ku yama "Flyer". E tabata masha pisa ku tur otro. Ku yudansa di e hendenan den bisindario nan tabata push'e riba e rail. Ma tabatin hopi kontratiempo. Despues di tantu fayo riba un djaweps mainta dia 17 di desèmber 1903 a lanta for di e rail di lansamentu. Nan a bula 3 meter, te ora ku despues di a bula 30 meter fo'i e punta final di e rail di lansamento, el a baha tera. E mainta ey nan a bula tres biaha mas. Den e suseso aki tabatin testigo presente di e pueblo chikito Kitty Hawk y nan a manda un telegram pa nan tata.

 Oroplanu tabata un invento ku a keda eksisti y despues di e dos rumannan e evolushon ey a sigui masha lihe mes. Wilbur no a experenci'e, paso el a fayece na 1912. Su ruman a biba te 1948 y e si a experenciá e evolushon grandi di aviashon.
People

***People*** (nomber original ***People Weekly***) ta un revista semanal merikano ku ta spesialisá den notisia di personahenan di farandula i storianan di interes humano. E ta wòrdu publiká pa Dotdash Meredith, un supsidiario di IAC. Ku un 46.6 mion lektor adulto na 2009, People tabatin e públiko mas grandi di kualke revista merikano, pero el a kai na di dos lugá na 2018 despues ku su kantidat di lektor a baha signifikantemente te na 35.9 mion.

Na 2011 su entrada na propaganda tabata US$997 mion, e entrada di propaganda mas haltu di kualke revista merikano. El a wòrdu nombrá “Revista di Aña” pa Advertising Age na òktober 2005, pa ekselensia den editorial, sirkulashon i propaganda.
San Diego, California

**San Diego** ta un siudad cu ta keda den e region sur di estado di California, un di e sinkuenta estado di Estadonan Uni di Merka. E ta e di dos siudad mas grandi di California y e di cuarentaseis mas grandi di Merka.

San Diego tin un poblashon ta mas of menos 1.394.928 hende (2015) i un area di 964,51 kilometer kuadrá.
Chicago

**Chicago** ta e siudat mas grandi den e estado di Illinois y e di tres mas grandi den e Merka. E ta keda kantu di e Lago di Michigan. E alkalde di e siudat ta Brandon Johnson.
Independensia

**Independensia** ta e situashon kaminda un pueblo, pais of nashon ku no kier ta goberná dor di un otro pais ta decidi tuma su destino den su mes man.

## Independensia segun kontinente
Nacimento di Venus di Botticelli

**Nacimento di Venus**, (Italiano:*Nascita di Venere*) pinta pa Sandro Botticelli, ta un pintura cu ta representa un dios Romano cu yama 'Venus'. El a pint'e para riba un cocolishi, pasobra ta bisa cu Venus a nace na lama. E pintura ta ilustra cu Zephyr, dios di biento, ta supl'e na canto di tera unda un otro dios ta wardando e cu un mantel. E ta ilustra sunu pa mustra su inocencia y divinidad.

E pintura ta colga na Palacio di Uffizi, un museo na e ciudad Florenza, Italia.
Spaño

**Spaño** of **Castellano** ta un idioma Romano cu a bin como un dialecto di Latin. E ta un di e seis idioma oficial di e Organisacion Nacionnan Uni. Tras di Chines mandarin, Spaño ta e lenga mas papia rond mundo y hopi hende tin e como idioma di cas, como lenga materno. E ta oficial den varios organisacion mundial, entre otro, Union Europeo, Union Africano, Organisacion di Estado Uni, NAFTA, Caribbean Community y tambe e tawata den Tratado di Antartica. Mas cu 500 miyon di hende por papia Spaño y ta e lenga mas studia rond mundo banda di Ingles. Ta bisa cu Spaño ta e di tres lenga mas uza den internet. 
Manera tur idioma Romano, Spaño a evoluciona cu tempo, e ta bin mas tanto di Latin Vulgar.

E Romanonan a introduci Latin, e basis pa tur lenga Romano, na e Peninsula Iberico durante e di dos Guera Punico rond di 210 BC. Durante 5 AD., e vandalnan Germanico, Suevi, Visgodonan y otro gruponan di Europa Oriental a invadi Hispania. Pa motibo di e conkista di Spaña na man di e Moronan, e idioma Árabe a influencia Spaño. E idiomanan di tur e invasornan a influencia Spaño grandemente. Spaño moderno, cu e ahustacion di e consonantenan (o silabanan) a nace den siglo diescinco. E lenga ta sigui adopta palabra di otro idioma, manera Ingles, Griego, y tambe a bini cu palabra nobo. A tuma Castellano tambe den e continente Mericano y tambe na Africa y Asia Pacifico via e expansion di e imperio Spaño entre siglo diescinco y diesnuebe.

México ta contene e cantidad mas grandi di papiado di Spaño na mundo.

## Mira tambe
* Idioma Spaño na Aruba
Santo Tomé i Príncipe

**Santo Tomé i Príncipe**, ofisialmente **Repúblika Demokrátiko di Santo Tomé i Príncipe**, ta un pais i archipiélago ku ta keda na kosta wèst di kontinente Afrika, den Golfo di Guinea. E pais ta konsistí di varios isla, di kua Santo Tomé ta di leu esun di mas grandi. Despues ta bini Principe, un isla muchu mas chikitu i varios otro isla inhabitá òf apénas habitá. Di e 187.356 habitante (2012), mas ku un tersera parti ta biba den e kapital di e mesun nòmber, Santo Tomé.
Kandela grandi na Dhaka di 2010

E **kandela grandi na Dhaka di 2010** tawata un candela na e ciudad di Dhaka, Bangladesh, riba 3 di juni 2010 cu a mata por lo menos 100 hende.

## Causa
Esaki a pasa ora e tranformator electrico a explota. Departamento di Bombero a bisa cu e candela a wordo  activa door un kimico y otro producto flamabel stiwa den e tienda. E luga cu tawata cerca di e zona recidencial a haci dificil pa e bombero sofoca e vlam.

## Morto y herido
E candela aki a pega candela na otro edificio den e districto di Nimtoli. y tawatin recidencia trapa den e apartamento.E candela a cunsa 10.30 pm y a dura pa 3 ora largo. Mas di 100 hende a muri y mas di 100 tawata seriamente herida.   E candela aki a afecta un fiesta di bruid na unda e victima a bay paniek.
Na a trata e heridonan na e Dhaka Medical College Hospital, cu a lucha pa atende e gran cantidad di pashent cu a sufri di kimadura y inhalacion di humo.Segun e dokter di e hospital, e  mayoria  di hende cu a muri tawata mas tanto pa inhalacion di humo na luga di kimadura.

E operacion di rescate a cera riba 4 di juni 2010.

## Reaccion
Sheikh Hasina, e Prome Minister di Bangladesh a manda un ordo pa haci un investigacion di a causa di e candela. E ta duna su condolensia na e victimanan y nan famia.E gobierno a anuncia cu dia 5 di juni 2010 ta un dia di luto. E cricket Bangladesh team cu a sali bay cunucu e dia despues di e candela durante nan tour di Inglatera a bisti un armband preto pa recuerdo di e dia ey.
Baila

**Baila** of **balia** ta ora hende move nan curpa pa musica. Tin asina diferente musica manera: jazz, ballet, ballroom dance, hiphop, bollywood, Irlandes y bailabel y hopi mas.
Hende ta baila pa pret y pasa bon. Baile ta arte. Bo por baila cu dos hende, tres hende of mas. Tin cu ta baila pa expresa nan sintimento y emocion. Otro ta baila pa expresa. E por uz'e na un manera pa comunica cu otro persona. E por conta estilo di un storia, pero no ta conta un storia literalmente.

Esnan cu ta saca paso pa baile ta yama e hendenan aki, coreograf of skirbido di baile.

## Historia
Hende a baila pa hopi tempo caba. Cada pais tin su propio baile, e ta bay pa e cultura tambe. Bo ta haña un potret riba pochi di klei i piedra ku ta mustra baile mas di mil aña pasa den Egipto y Grecia. 
Den otro parti pais manera Francia tabata e prome skol di baile na aña 1661. Te na aña 1681 tabata asepta pa hòmber baila. Despues di 1681 nan a asepta e muhénan tambe. Baile di ballroom ta un siñansa pa moveshon, por ehempel, den ballroom bo por baila cantica bailabel. Hende ku kier siña baila por acudi na scol di baile. E ta tuma tempo pa un echt baila bon pa ta experencia i un bailado flexibel.

## Estilo
Tin diferente estilo di balia, manera:

* Bachata
* Merengue
* Salsa
* Hiphop
* Jazz
* Ballet
* R 'n B
* Tango
* Swing
* Moonwalk
* Baile moderno
* Tango
* Breakdance
Coreograf

**Coreograf** of **coreografo** (Boneiru/Kòrsou: **koreógrafo**) of **skirbido di baile** ta un persona cu ta saca paso pa balia. E persona aki t'esun cu ta dicidi kico e pasonan lo ta y e bailadonan lo bali'e segun e pasonan. Tin hende tin profesion di coreograf.
Dhaka

**Dhaka** ta e capital di Bangladesh. Antes e tawata conoci como Dacca prome cu aña 1982. Su poblacion ta 12,560,000 habitante (2005). E ta e siudad mas grandi di Bangladesh.

Hopi tempo atras e tawata bou di e Emperio di Mughal di e Hindustan, despues di esey el a bira parti di Raj Britanico. El a bira parti di Pakistan como parti di particion di India riba 15 di augustus 1947.
Bangladesh tawata wordo yama Pakistan Oriental y Dacca (Dhaka) a bira e provincia capital di Pakistan Oriental. Na aña 1971, e nobo nacion di Bangladesh tawata crea. Dacca a bira e capital di e siudad y nan a cambia nan lenga di ortografia na aña 1982.
CNN

**Cable News Network**, miho conoci como ***CNN***, ta un red di television via kabel Mericano cu ta duna noticia internacional. Ted Turner a funda e canal aki na aña 1980. Doño actual ta WarnerMedia. CNN ta e canal mas mira rond mundo y tawata e prome noticiero cu por a duna servicio 24/7 rond.
Cushina

**Cushina** of **cushna** ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.

Tin diferente modo pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan.
Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.

Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina. 

Un hende cu ta siña cushina y a bay studi'e como carera, nos ta yama e hendenan aki **coki** of **chef**. Pa hopi hende, cushina ta un arte. Pa e mayorianan ta djis trabou.

Cushnando ta manera arte, ta traha e cuminda p'asina e smaak ta dushi y mustra bon.

## Economia

Awendia cushinamento a bira algo masha grandi mes rond mundo. Tin restaurant ta busca coki of chef experiencia y nan ta paga nan un gran cantidad di placa, mayoria e cuminda di restaurant ta caro.
Diario

**Diario** ta un corant den idioma Papiamento, cu ta sali na Aruba. E ta un di e principal corantnan na e isla, y ta parti di e medionan di comunicacion mas influyente den comunidad Arubiano.

## Historia
E corant a wordo fundá na 1980 pa Jossy Mansur (1934–2016), un empresario y periodista cu un gran pasion pa difundi noticia den e idioma nacional di Aruba. Desde su inicio Diario ta un matutino; un formato cu el a sigui mantene te dia di awe. E corant ta sali den forma imprimi, y tin ademas un version digital, Diario Online.

Diario a convertí rapidamente den un bos importante pa pueblo Arubiano, particularmente durante e periodo di e movemento pa Status Aparte y independencia cultural. Durante hopi aña, el a ocupa un papel prominente den discusion politico, social y cultural riba e isla y a duna contribucion tambe na desaroyo di periodismo na Aruba.

Despues di fayecimento di su fundado-director general Jossy Mansur na 2016, su yiu y e team redaccional a continua cu e publicacion, preservando su caracter como un corant nacional na Papiamento. 

## Perfil y contenido
Diario ta cubri:
* Noticia local y internacional  
* Politica y gobernacion di Aruba  
* Economia y negoshi  
* Deporte local y internacional  
* Asunto social y cultural  

## Mira tambe
* Lista di corant na Aruba
Comision di Ortografia

**Comision di Ortografia** ta un comision nombra pa gobierno di Aruba cu t'ey pa concientisa e uzo di Papiamento. Pa yuda e uzado skirbi Papiamento corectamente segun e reglanan stipula den Ortografia di Papiamento- version 2009. Ta un grupo di trabou di Departamento di Enseñansa Aruba, incluyendo algun miembro di otro departamento.

Na aña 1976 Aruba tin su ortografia oficial, cu awor ta revisa. E revision meste haya aprobacion ainda.

## Idioma oficial di Aruba

Dia 21 di mei 2003, Parlamento di Aruba a aproba e ley di idioma oficial. Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Esaki a sosode principalmente pa duna Fries un status oficial. 

Pa loke ta trata Papiamento, tabata prome biaha cu el a wordo declara oficial como idioma. Na Corsou cu Boneiro Papiamento a bira oficial 4 aña despues, esta na 2007.

E idea tras di oficialisacion di Papiamento ta pa stimula uzo di nos idioma nacional den aparato gubernamental y pa Papiamento y Hulandes wordo considera como igual. 

E ley ta encera entre otro cu un ciudadano por uza tanto Papiamento como Hulandes ora e dirigi su mes na gobierno. Esaki kiermen cu un ciudadano tin derecho di skirbi un carta na Papiamento tambe pa gobierno.

Pa banda di gobierno, te aworaki e custumber tabata pa skirbi documento (oficial) na Hulandes y trata nan na Papiamento. Awor ta posibel tambe pa skirbi documento oficial na Papiamento.

Den cierto caso ta posibel pa ciudadano pidi traduccion di un documento oficial di gobierno den un di e idiomanan oficial. Ta asina cu e ley tambe ta brinda e posibilidad di pidi un papel di Censo na Papiamento. Pa por brinda e servicio di traduccion na Papiamento, gobierno a duna un curso di corector di Papiamento algun aña pasa.

Un otro posibilidad nobo cu e ley ta ofrece, ta di huramenta na Papiamento. Ora di huramenta, e palabranan pa uza ta: “Dios Todopoderoso yuda mi”, ora di priminti ta uza e palabranan:”Esey mi ta priminti” y ora di haci declaracion ta uza: “Esey mi ta declara.”

Pa loke ta trata e sector huridico, esaki por lo pronto ta keda na Hulandes, entre otro pa motibo di e lasonan di e sistema legal cu Aruba tin cu Hulanda y Antias. E intencion ta pa den futuro por duna Papiamento y Hulandes igualdad riba e tereno aki tambe.

## Wak tambe
* Ortografia di Papiamento (Aruba)
* Ortografia di papiamentu (Corsou y Boneiro)

## Link externo
*Website di Papiamento
* Ramon Todd Dandere, Ontwikkeling van de spelling van het Papiamento op Aruba, 2015
Arkitectura

**Arkitectura** ta bin di Griego «αρχ» (arch), cu kiermen «hefe, cu tin e mando», y di «τεκτων» (tekton), es decir «constructor of carpinte» 
Ta e termino cu kemen ciencia of diseño di e structura manera cas, oficina, misa, scol etc. Pa un persona studia arkitectura mester ta den un institucion of educacion halto.

## Historia
Antes hende tawata uza hut of cas di palo como un hogar. E casnan aki tawata simpel y smal. Pa seguridad nan tawata trah'e pega y cerca. E gran civilisacion manera Antiguo Egipto a construi tempel grandi y structura manera e piramidnan. Griego Antiguo y Romano a traha loke anos ta yama Arkitectura Clasico. E Romanonan, trahando mas cu 2.000 aña pasa, a copia e boog di e Etrusco, kende a copia e Mesopotamia. E pilar di piedra cu ta pone ariba manera hopi edificio importante, manera e Partenon na Atena.

**Arkitectura Clasico** ta masha formal y semper ta tene su mes segun ley. Nan ta uz'e simetria cu kiermen balansa y ta uza proporcionalidad, cu kiermen mantene e forma den cierto patron.
Den tempo di Medio di Oro tawatin un sorto di ley of regla cu ta bisa si un hende ta bay traha un camber of algo otro, ta miho haci semper na banda largo 1.6 mas largo cu e otro banda cortico. Tin masha hopi Arkitectura Clasico manera con halto e boog meste ta etc. Hopi hende a siña e regla/ley aki pa hopi siglo y nan ta uz'e awe manera tawata 2000 aña pasa. 

**Piramid di Giza**
Den otro parti di mundo, manera India, e arkitectura ta famoso pa su sculptura di piedra riba tempel y luga. Hopi estilo di arkitectura tawata traha na China, Hapon, Africa, Mexico, Zuid Asia, America Central y Sur America.
Canta

**Canta** kiermen crea cantica cu bo bos. Cantamento probablemente a cuminsa cu musica hopi tempo atras. Ora hende canta nan ta haci nan bos halto y abou. Nan ta haci esaki cu un nota musical pa haci arte di zonido.

Animal tambe ta canta, manera paharito, chuchubi, bayena y mas.

## Introduccion
Tin diferente tecnica pa canta cu ta aplica di acuerdo cu e estilo di musica. Den opera ta aplica e cantamento lirico (of tambe belcanto). 

Un papel cu musica skirbi ta un partitura. E tin talento pa crea y skirbi musica. Areglo di musica ta un areglista ta aregla un piesa musical.
Actua

**Actuacion** ta e trabou di un actor of actris, kende ta un persona ku ta dramatisa un personahe den teatro, television, pelicula of un otro forma di conta historia.

## Historia
E prome hende cu a bay actua probablemente tawata na 534 prome cu Cristo, riba 23 di november. Ta masha dificil pa determina cua actor Griego of Thespis a bira e prome hende cu actua den e rol di* Theatre Dionysus*. Esaki tawata algo masha grandi mes den contamento di storia. Prome cu esey, hende tawata canta y balia den un estilo di storia, prome no tawatin un personahe den storia.

Antes e hombernan so por a actua, muhe no. E muhenan a cuminsa actua rond di siglo 17. Ora nan a cuminsa actua, hende a cuminsa yama nan 'actriz'. Den tempo di siglo medio hende ta pensa cu muhe cu actua ta algo malo y masha berguensa. Den tempo di William Shakespeare homber tawata hunga rol di muhe, pero tambe tin ta bisa cu muhe a actua tambe den secreto.
Robesou

**Robesou** ta e persona cu ta duna preferencia na uso di man links (robes) como e man dominante pa skirbi, come, i haci otro actividadnan di bida diario. Hende robesou ta existi na tur parti di mundo.

No ta hopi hende ta skirbi cu man robes of ta haci cos diariamente cu man robes. Ta estima cu entre 8% y 13% di e poblacion mundial ta robesou. Estudionan ta indica cu e fenomeno aki ta mas comun entre homber cu entre muhe.  

## Historia
Den pasado, tradicion den hopi cultura tabata trata e preferencia pa man robes como algo negativo of hasta sospechoso. Den varios idioma e palabra pa “robesou” tabata carga un conotacion negativo. Ta den siglo 20 numa cu e actitud social a cambia y e uzo di man robes a bira mas normalisa.

## Ciencia y biologia
Preferencia pa uzo di man robes tin su base den e cerebro humano. Investigadonan ta indica cu lateralisashon (dominancia di un man riba otro) ta relaciona cu funcion di e hemisferio cerebral. Aunke hende robesou ta un minoria, nan no tin desbentaha biologico; den cierto caso nan tin bentaha den deporte of tarea creativo.

## Cultura y deporte
Den deporte manera baseball, tennis of esgrima, hende robesou ta conoci pa tin bentaha contra un oponente di man drechi. Den arte y musica tambe tin figuranan famoso robesou.

## Dia Internacional
Dia Internacional di Hende Robesou ta wordo celebra tur aña riba dia 13 di augustus, pa duna atencion na nan contribucion y pa crea consenshi tocante e reto cu hendenan robesou ta topa den un mundo diseñá pa hende di man drechi.
Poesia

**Poesia** ta un sorto di arte y sorto di literatura. Ta uza palabra di calidad pa expres'e na un manera creativo. E por ta largo of chikito y e palabranan por ta diferente. E por tin nificacion y tono. 

Tin diferente tipo di poema, manera: sonnet, haiku, tematico, rima etc. Ta uz'e pa describi algo. E por ta real of no real, e por rima of no rima. E por ta serio, pret, tristo, pensativo etc.

Aki ta sigui un poesia na idioma Papiamento, tanto skirbi den ortografia di Aruba como esun di Corsou y Boneiro:

Saca for di: ***Papiamentu nos idioma***
Koffie

**Koffie** ta un bebida cayente o friu prepara a base di awa y bonchi di koffie seca y tota. E bonchi di koffie ta cosecha for di genero di mata yama *[[Coffea]]*. E especie mas cultiva ta *[[Coffea arabica]]* (arabica) y *[[Coffea canephora|C. canephora]]* (robusta). Koffie ta conteni e stimulante cafeina. *Coffea* ta crece den varios pais den zona tropico. 

## Etimologia
Segun regla stipula Ortografia di Papiamento- version 2009 ta bisa cu e palabra aki ta procedente di Hulandes y ta skirbi segun origen. Antes tabata skirbi *cofi* na Papiamento. Papiamento ta etimologico, ta tuma palabra.

## Sirbi

* *Black coffee* ta koffie sin lechi den dje.
* *White coffee* ta koffie cu lechi den dje.
* *[[Café au lait]]* ta koffie traha cu hopi lechi cayente. E ta mas soet/dushi.
* *[[Espresso]]* ta un koffie masha fuerte mes. Nan ta yam'e mas "short black".
* *[[Cappuccino]]* ta *espresso* ta cu *frothed milk*. Un bon cappuccino ta trah'e mas fuerte. Ora e *frothy milk* ta basha poco poco, rib'e top ta blanco y tin un ring di koffie scur rond di rand. Cappuccino tin biaha tini cocoa sprinkle riba dje.
* *[[Flat white]]* ta traha net manera cappuccino, pero cu un laag do foam masha fini mes. Si ta hacie cu cautelo, por haci diseño di curason, blachi di mata of pluma.
* *[[Café latte]]* ta espresso cu lechi cayente.
* *[[Café Americano|Café americano]]* ta espresso cu hopi awa cayente. Ta mas suave cu espresso y ta smaak diferente.
* *Irish coffee* ta koffie cu whiskey and with cream riba dje.
* *Iced coffee* ta espresso basha den un glas largo cu ijs plecha, lechi friu and ijs cream.
* *Vietnamese style coffee* (Cafe Sua Da) ta koffie filtra basha cu ijs den dje y cu lechi condens.
* *Baby-cino* ta un espresso cup chikito yena cu *frothed milk*, sprinkle cu cocoa y sirbi cu un cuchara. E no tin koffie den baby-cino. E ta traha pa haci e babynan feliz mientras e mama ta bebe koffie.
Ricky Martin

**Enrique Martín Morales** (☆ 24 di december 1971 na San Juan, Puerto Rico), mihor conoci como **Ricky Martin**, ta un cantante y actor di Puerto Rico cu a logra prominencia, prome miembro di e banda Menudo, djey na aña 1991 el a bira solista. 
Durante su carera el a bende mas cu 60 miyon album mundialmente. E ta e fundador di *Ricky Martín Foundation* (na Spaño: *Fundación Ricky Martin*) un organisacion no-comercial cu t'ey pa yuda esnan den necesidad.

## Bida
El a nace dia 24 di december 1971 na San Juan, Puerto Rico como yiu di Nereida Morales, un accountant y Enrique Martín Negroni, un psicologo. Su mayornan a divorcia ora e tawatin 2 aña; su tata a bolbe casa.
Martin tin dos ruman homber di parti mama, Fernando y Ángel Fernández. E tin dos ruman homber parti tata Eric y Daniel Martín y un ruman muhe parti tata, Vanessa Martín. El a crece den un cas catolico y e tawata un mucha di altar, cu ta un asistente di clero durante e sirbishi di misa, te el a stop y join e  banda Menudo. E tin antecedente Italiano y Spaño-Catalan como su paterno bisawelo cu a nace na (Rogliano, Cap Corse, Corsica) y Vilanova i la Geltrú, Catalunia, Spaña.

## Carera
Ricky Martin a haya su fama como miembro di banda Latino, Menudo, despues cu na aña 1990 el dicidi di bay solo. Nan ta consider'e un artista grandi den e mundo di pop Latino y ta considera cu el a yuda habri pa otro cantante Latino Americano. 
Nan a nomin'e un di e *Most Beautiful People in the World* door e revista *People* y su revista ruman *People en Español* den aña 2000 y 2006.
Clasicismo

**Arte clasico** ta referi na e arte cu ta bin di e periodo di Grecia Antiguo. E obranan di e epoca aki ta reconocibel pa nan proporcionnan harmonioso, balansa den composicion y formacion cu ta refleha perfeccion. E periodo di arte clásico a eherce un influencia grandi riba e desaroyo posterior di arte den Europa y mas aya.

## Estilo y periodonan
E arte di Grecia Antiguo generalmente ta dividi den cuater periodo principal:
* Geometrico
* Arcaico
* Clasico
* Helenistico

### Periodo geometico (±1050–720 p.c.C.)
E periodo geometrico ta dividi den dos fase: proto-geometrico (1050–900 p.c.C.) y geometrico (900–720 p.c.C.). Den e fase proto-geometrico, e diseño den ceramica tabata relativamente simpel, cu poco decoracion. Na Atenas e estilo a bira mas rico den ornamentacion cu finalmente a disemina den hopi parti di mundo Griego. Un di e motivo mas tipico tabata e meandro y otro diseñonan geometrico. Rond di 775 p.c.C. a surgi den e decoracion diseño di figura humano y di bestia (particularmente cabay).

### Periodo arcaico (±720–480 p.c.C.)
E periodo arcaico a cuminsa cu influencia fuerte di culturanan oriental, specialmente via Kreta y Korinthe. E tempo aki ta caracterisa pa busca un estilo mas defini den escultura y pintura. E arte arcaico tabata importante pa su rol di transicion, preparando caminda pa e desaroyo di arte clasico. Estatuanan di "kouros" (figuranan masculino hoben) y "kore" (figuranan femenino) ta tipico pa e epoca aki, cu su postura rigido pero forma progresivamente mas naturalista.

### Periodo clasico (±480–323 p.c.C.)
E periodo clasico ta considera e punto culminante di arte Griego. Den escultura y arkitectura, perfeccion di proporcion y balansa ta fundamental. Obranan di Fidias, Policleto y Miron ta simbolisa e epoca aki. Temponan di Atenas democratico bou di Pericles tabata fundamental den e desaroyo di arte y arkitectura, particularmente cu construccion di e Partenon.

### Periodo helenistico (323–31 p.c.C.)
Despues di e morto di Alejandro Magno (323 p.c.C.), e mundo Griego a amplia su frontera y a mescla cu otro culturanan. Arte helenistico ta caracterisa pa su dinamismo, dramatismo y emocionalidad. Ehempelnan conoci ta e escultura di Laocoön y su yiunan, y e Venus di Milo. Aki tambe ta mira mas movemento, expresion personal y teatralidad den arte.
Nort Amérika

**Nort Amérika** ta un kontinente situá kompletamente denter di e Hemisferio Nort i kasi kompletamente denter di e Hemisferio Oksidental. E ta wòrdu konsiderá un supkontinente ku ta keda na e parti nort di e kontinente Amérika.[1] E ta limitá pa nort pa Oséano Ártiko, na ost pa Oséano Atlántiko, na wèst i sùit pa Oséano Pasífiko, i na suitost pa Sur Amérika i Laman Karibe. Nort Amérika tin un área di mas o ménos 24.709.000 km², mas o ménos 4.8% di e superfisie òf mas o ménos 16.5% di su área di e planeta tera. E poblashon di Nort Amérika ta wòrdu kalkulá na kasi 579 mion hende (2016), repartí entre 23 estado independiente. Nort Amérika ta e di tres kontinente mas grandi pa área, despues di Asia i Afrika. E ta e di kuater mas grandi pa loke ta trata poblashon despues di Asia, Afrika i Oropa.
Eskosia

**Eskosia** (ingles i eskoses: *Scotland*, eskoses-galiko: *Alba*) ta un pais den Oropa. E ta un parti di Reino Uni. Okupando un tersera parti di e isla di Gran Bretania, e tin frontera ku Inglatera na parti suit i ta mará pa e Laman Nort na parti ost, Oséano Atlántiko na parti west, i e Kanal Nort i e Laman Iriko na parti suitwest. Ademas di e tera fiho Eskosia tin mas ku 790 isla, inkluyendo e islanan nort i esunnan Hebride; ku tin un grandura ku ta varia entre riba di 200.000 ha (Lewis i Harris) te ku un mas tiki ku 1 ha (Eilean Donan).

Edinburgh ta e kapital di e pais i di dos siudat mas grandi, ademas di ta un di Oropa su sentronan finansiero mas grandi. Edinburgh tabata e siudat di mas importante pa e Iluminashon di Eskosia durante e siglo 18, ku a transforma Eskosia den un luga di poder komersial, intelectual, i industrial di Oropa. Glasgow, e siudat eskoses di mas grandi tabata eskosia su siudadnan mas industrial anto aworaki ta keda den e area con-urbano mas grandi. Awanan teritorial di Eskosia ta konsisti di un sektor grandi di e Atlantiko parti nort i e laman nort, konteniendo un di e reservanan di zeta krudo mas grandi den Union Oropeo. Esaki a duna Aberdeen, e di tres siudat eskoses den grandura, e titulo di Oropa su kapital di zeta.
Lista di país segun poblashon

Esaki ta un **lista di [[pais]] segun [[poblashon]]**. E lista ta inkluí paisnan independiente i paisnan dependiente habita basá riba e standart di ISO ISO 3166-1. Tambe e ta duna un persentahe di e país su poblashon kompará ku e poblashon mundial, ku ta aktualmente 8.12 bion hende.

Áreanan ku ta forma parti integral di estadonan soberano manera e paisnan di Reino Uni ta wòrdu konta komo parti di e estado soberano konsidera. No inkluí ta entidatnan manera Union Oropeo, ku no ta un estado soberano, ni teritorionan dependiente ku no tin un poblashon permanente manera e diferente pais ku ta forma parti di Antártika.

Figuranan den e lista aki ta basa riba e estimashon mas resien of e proyekshon dor di outoridat di senso nashonal kaminda esaki ta disponibel, e numbernan normalmente ta afgerond. Kaminda data nashonal no ta disponibel, figuranan ta basá riba e estimashon di Divishon di Poblashon di promé di yüli 2009 traha dor di Nashonnan Uni su departamentu di Asuntu Ekonómiko i Sosial. Pasobra figuranan no ta wòrdu kolekta ku e mesun nivel di persishon na kada lugá e komparashonnan numeral por resulta den konklushonnan ku no ta korekto. Tambe e suma di tur e numbernan no por sali meskos ku e total di mundu.

Estadonan soberano ta skirbi den **bold** i teritorionan dependiente den *italiko*. Estadonan ku no tin rekonosementu general ta na bold i italiko.

## Lista
Figuranan indika ku "estima di NU" ta basá riba e estimashonnan di Divishon di Poblashon di promé di yüli 2009.
Carta formal

**Carta formal** ta e comunicacion entre dos persona cu no conoce otro. Ta uza palabra formal of palabra decente/adecua pa skirbi un carta formal. 

## Format

Parti di un carta formal

*Luga y fecha
*Salta 2 regel
*Nomber di e negoshi distinatario, adres, pais. Si ta local por uza "Presente".
*Salta tres regel
*Saludo
*Salta 1 regel

Contenido di e carta

*Surpa: introduci bo mes; duna motibo di bo carta; bisa ki informacion bo ta desea precies; yama danki di antemano pa e molester
*Salta 1 regel
*Final

*P.S./Post Scriptum/Adhunto. Den caso cu bo lubida algo bo por pone P.S. te abou y agrega alfgo. Por ehempel, ta bon pa bo manda hunto cu bo carta un copia di bo carnet cu bo a haya di e empresa caminda bo ta pasa bo periodo di stage.

## Referencia
Laman

Un **laman** generalmente ta referí na un kurpa grandi di awa salu, pero e termino sa wordu usá den otro konteksto tambe. Normalmente e termino ta referí na un ekstenshon grandi di awa salino konektá ku un oséano i sa wordu usá komo un sinónimo pa oséano tambe. E sa wordu huza pa referi na un lago salino grandi ku no tin un eskape natural, e Laman Caspio ta un ehempel di esaki.
Líbano

**Líbano** ta un pais den Asia. Líbano tin un área di 10,452 kilometer kuadrá i un poblashon di 6,184,701 habitante (2015).

## Referensia
Capitan Rodger

**Robert Rodger** (☆ 1876 na Escocia - † maart 1940 na Escosia), miho conoci como **Captain Rodger** of **Mr. Lago**, tawata e prome director di e refineria Lago na Aruba cu a cuminsa opera na fin di aña 1924.

## Bida
Robert Rodger a nace na aña 1876 di mayornan Robert y Susan Rodger. E tawata un di e diestres ruman. El a lanta den Port Glasgow na e River Clyde na Escocia. Su tata tawata traha boto di salbabida Capitan Roger tawata e di dos yiu homber, cuater ruman homber y 3 ruman muhe a yega te bida di adulto. Den e temponan aya, hende cu ta biba den River Clyde tawata envolvi cu trahamento di barco den un manera of otro.

Robert Rodger a bay e scol di Port Glas y tambe e "Port Glasgow Parish Sabbath School". Na e edad 16 aña el a bay lama cu e boto *Gosford*. Bida na lama no tawata facil p'e: tawata experencia calmo y horcan riba lama. El a pasa den un biahe largo y a tuma tres of cuater luna riba lama. 

Na aña 1924 el a dicidi di studia transporte di zeta den tankero. Den juli 1924 Andrew Weir a acerc'e p'e bay cerca West Indische Compagnie pa investiga e posibilidad pa establece na Lago di Maracaibo cua caminda cu ta. Debi pa hopi problema politico y inkietud a dicidi di busca otro caminda, p'asina no daña e binimento di e refineria nobo. Aruba y Corsou tawata un bon alternativo pa transportacion di zeta. Lago Oil Company a establece na Aruba na aña 1924. E prome oficina di Lago tawata na San Nicolas cu nan a huur for di mama di Casey Eman, biba den Nassaustraat (awo: Caya G.F. (Betico) Croes).

Robert Rodger tabata viceconsul di Gran Bretania durante su estadia na Aruba.

Fin di maart 1939 Capitan Rodger a bandona Aruba pa regresa Escocia, unda el a cumpra un cas na costa y a yam’e Aruba. El a fayece diripiente exactamente un aña despues.

## Honor
*  - Oficial (*officier*) den Orden di Oranje-Nassau (1939)
* Den añanan 1930 a duna un caya den San Nicolas e nomber *Rodgerstraat*, cua den 1995 a wordo cambia pa Caya Charlie Brouns.
* Rodgers Beach na Sero Colorado tambe ta hiba su nomber.

## Link externo
* Lago Colony & Lago refinery, Aruba